2. pielikums
Iepirkuma „Juridiskie pakalpojumi”
(id. Nr. CFLA 2026/8-PAK) nolikumam

Aktualizācijas datums: 2026. gada 27. jūnijā

1. Vispārējā informācija 
 
Centrālā finanšu un līgumu aģentūra (turpmāk – CFLA) ir finanšu ministra pakļautībā esoša tiešās pārvaldes iestāde. Finanšu ministrs iestādes pakļautību īsteno ar Finanšu ministrijas starpniecību.  
CFLA saskaņā ar Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma un Eiropas Savienības fondu 2021.—2027. gada plānošanas perioda vadības likuma 12. panta pirmo daļu nodrošina Eiropas Savienības (turpmāk – ES) fondu sadarbības iestādes funkcijas, tai skaitā veic projektu iesniegumu atlasi, slēdz ar finansējuma saņēmēju līgumu vai vienošanos par projekta īstenošanu un apstiprina finansējuma saņēmēja maksājuma pieprasījumā iekļautos izdevumus, ja tie ir attiecināmi, kā arī saskaņā ar Ministru kabineta 2021. gada 7. septembra noteikumu Nr. 621 “Eiropas Savienības Atveseļošanas un noturības mehānisma plāna īstenošanas un uzraudzības kārtība” 9. punktā minēto CFLA nodrošina Atveseļošanas fonda plāna ietvaros plānoto reformu un investīciju īstenošanas pārbaužu un investīciju projektu iesniegumu atlases nodrošināšanu (ja to paredz normatīvie akti) un uzraudzību.    
Ja finansējuma saņēmējs ir fiziskā vai juridiskā persona, strīdus, kas attiecas uz līguma par iepriekš minēto ES fondu projektu īstenošanas izpildi, tai skaitā piešķirto finanšu līdzekļu izmaksāšanu, izmaksāšanas turpināšanu vai atgūšanu, risina civiltiesiskā kārtībā. Savukārt atsevišķos gadījumos, kad ES fondu projektu īstenošanas laikā ir saskatāmas noziedzīga nodarījuma sastāva pazīmes un ir uzsākts kriminālprocess, tiek nodrošināta CFLA kā cietušā pārstāvība visā kriminālprocesa gaitā.  Kā arī atsevišķos procesos aģentūra darbojas administratīvā procesa ietvaros. 
 
2. Pakalpojuma mērķis 
CFLA interešu pārstāvība kriminālprocesos un civiltiesiskajos strīdos par Eiropas Savienības fondu ietvaros noslēgto līgumu par projekta īstenošanu izpildi, tostarp piešķirto finanšu līdzekļu izmaksāšanu un atgūšanu, kā arī konsultāciju sniegšana citos juridiskos jautājumos, tostarp, administratīvajā procesā. 

3. Pakalpojuma apjoms  
Līdz līguma maksimālās summas 80 000,00 EUR (astoņdesmit tūkstoši euro) sasniegšanai atbilstoši pakalpojuma sniedzēja finanšu piedāvājuma norādītajai attiecīgā speciālista stundas likmei un faktiski patērēto stundu skaitam. Pakalpojuma sniedzēja piedāvātā stundas likme ir nemainīga visā līguma spēkā esamības laikā.  

4. Pakalpojuma sniegšanas vieta  
Pēc nepieciešamības 
 
5. Plānotais pakalpojuma sniegšanas/nodošanas termiņš  
Trīs gadi no līguma noslēgšanas dienas vai līdz līguma maksimālās summas sasniegšanai, atkarībā no tā, kurš no apstākļiem iestājas pirmais 

6. Pakalpojuma uzdevumi 
6.1. Civilprasību sagatavošana iesniegšanai Latvijas Republikas tiesā, kā arī CFLA sagatavoto civilprasību izskatīšana, precizēšana, papildināšana un sagatavošana iesniegšanai Latvijas Republikas tiesā; 
6.2. rakstveida paskaidrojumu sagatavošana iesniegšanai Latvijas Republikas tiesu instancēs, paužot CFLA viedokli; 
6.3. atzinumu un citu dokumentu sagatavošana CFLA  interešu pārstāvībai; 
6.4. CFLA interešu pārstāvība Latvijas Republikas tiesu instancēs (pieņemot, ka lietas var tikt skatītas arī apelācijas un kasācijas instancēs un to skatīšana pēc būtības var notikt vairākās tiesu sēdēs, turklāt var būt gadījumi, kad tiesas sēdes tiek atliktas); 
6.5. veikt citas juridiskas un procesuālas darbības, lai realizētu pakalpojuma mērķa (Tehniskās specifikācijas 2. punkts) izpildi, t.sk., atbalsta sniegšana tiesiskās aizsardzības un maksātnespējas procesa jautājumos (pēc nepieciešamības);
6.6. konsultāciju sniegšana par civiltiesisko strīdu materiāltiesiskiem un procesuāltiesiskiem jautājumiem (pēc nepieciešamības);
6.7. konsultāciju sniegšana par administratīvā procesa jautājumiem (pēc nepieciešamības);
6.8. CFLA kā cietušā pārstāvība kriminālprocesā, tajā skaitā sarežģītos gadījumos pirmstiesas kriminālprocesā un tiesā, nodrošinot CFLA mantisko un procesuālo interešu aizsardzību, tostarp sagatavojot, iesniedzot un uzturot motivētu kaitējuma kompensācijas pieteikumu, sagatavojot juridisko pozīciju par noziedzīga nodarījuma rezultātā radītā mantiskā kaitējuma apmēru, cēloņsakarību un atlīdzināšanu, kā arī piedaloties procesuālajās darbībās un sagatavojot lūgumus, paskaidrojumus, sūdzības vai citus procesuālos dokumentus (pēc nepieciešamības).
  
7. Pakalpojuma izpildes kārtība 
 
Pakalpojums tiek sniegts pēc CFLA pieprasījuma, pusēm savstarpēji vienojoties par nepieciešamā pakalpojuma saturu un izpildes termiņiem.  
 
8. Pakalpojuma nodevumu noformēšanas un iesniegšanas prasības 
 
8.1. pakalpojuma sniedzēja sagatavotajiem dokumentiem jāatbilst Latvijas Republikas normatīvajiem aktiem un Latvijas Republikas tiesu instancēs pastāvošajai praksei attiecībā uz iesniedzamo dokumentu saturu un formu;  
8.2. pakalpojuma sniedzējam dokumenti ir jānoformē latviešu valodā, ievērojot latviešu valodas gramatikas, stila normas un dokumentu noformēšanas prasības;
8.3. veicot CFLA interešu pārstāvību Latvijas Republikas tiesu instancēs, pakalpojumu sniedzējs izmanto visus tā rīcībā esošos procesuālajās un materiālajās tiesībās paredzētos instrumentus; 
8.4. sagatavotajiem dokumentiem ir jābūt pamatotiem, izmantojot tiesību aktu interpretācijas metodes, ar atsaucēm uz izmantotajiem normatīvajiem aktiem, tiesu judikatūru un tiesību teorijas vai prakses publikācijām; 
8.5. sagatavojot paskaidrojumus un citus dokumentus, kā arī veicot citas darbības, kas saistītas ar juridisko pakalpojumu sniegšanu un CFLA interešu pārstāvību, pakalpojuma sniedzējs ievēro konfidencialitātes prasības un izvairās no interešu konfliktiem;
8.6. pakalpojuma sniedzējs nodevumam pievieno detalizētu pakalpojuma sniegšanas laika patēriņa aprēķinu, nodalot iesaistītos speciālistus;
8.7. CFLA ir tiesīgs pieprasīt nodevuma labojumus. Pieprasījumu nosūta pakalpojuma sniedzējam 5 (piecu) darbdienu laikā pēc nodevuma iesniegšanas. Pakalpojuma sniedzējs labojumus veic CFLA norādītajā termiņā un iesniedz laboto nodevumu atbilstoši iepriekš norādītajām noformējuma prasībām.

